CELEX: 62016TA0577
Language: lt
Date: 2017-12-14 00:00:00
Title: Byla T-577/16: 2017 m. gruodžio 14 d. Bendrojo Teismo sprendimas byloje Campo ir kt. / EIVT (Viešoji tarnyba — Pareigūnai — Tarnautojai — Darbo užmokestis — Į trečiąsias šalis paskirtas EIVT personalas — Pareigūnų tarnybos nuostatų X priedo 10 straipsnis — Metinis gyvenimo sąlygų išmokos vertinimas — Sprendimas nuo 15 % iki 10 % sumažinti gyvenimo sąlygų išmoką Juodkalnijoje — Neteisėtumu grindžiamas prieštaravimas)

5.2.2018   
            
            
               LT
            
            
               Europos Sąjungos oficialusis leidinys
            
            
               C 42/18
            
         2017 m. gruodžio 14 d. Bendrojo Teismo sprendimas byloje Campo ir kt. / EIVT
   
   (Byla T-577/16) (1)
   
   ((Viešoji tarnyba - Pareigūnai - Tarnautojai - Darbo užmokestis - Į trečiąsias šalis paskirtas EIVT personalas - Pareigūnų tarnybos nuostatų X priedo 10 straipsnis - Metinis gyvenimo sąlygų išmokos vertinimas - Sprendimas nuo 15 % iki 10 % sumažinti gyvenimo sąlygų išmoką Juodkalnijoje - Neteisėtumu grindžiamas prieštaravimas))
   (2018/C 042/25)
   Proceso kalba: prancūzų
   
      Šalys
   
   
      Ieškovai: Alessandro Campo (Podgorica, Juodkalnija) ir 12 kitų ieškovų, išvardytų sprendimo priede, atstovaujami advokatų N. de Montigny ir J.-N. Louis
   
      Atsakovė: Europos išorės veiksmų tarnyba (EIVT), atstovaujama S. Marquardt, padedamo advokatų M. Troncoso Ferrer, F.-M. Hislaire ir S. Moya Izquierdo
   
      Dalykas
   
   SESV 270 straipsniu grindžiamas prašymas panaikinti ieškovų 2015 m. kovo mėn. darbo užmokesčio lapelius, taip pat paskesnius jų darbo užmokesčio lapelius tiek, kiek šiuose lapeliuose taikomas 2015 m. vasario 23 d. EIVT sprendimas nuo 2015 m. sausio 1 d. nuo 15 % iki 10 % sumažinti gyvenimo sąlygų išmoką, kurią gauna Juodkalnijoje paskirtas Europos Sąjungos personalas.
   
      Rezoliucinė dalis
   
   
               1.
            
            
               Panaikinti Alessandro Campo ir kitų ieškinio pareiškimo metu Europos išorės veiksmų tarnyboje (EIVT) įdarbintų ir sprendime išvardytų EIVT pareigūnų ir tarnautojų 2015 m. kovo mėn. darbo užmokesčio lapelius tiek, kiek šiuose lapeliuose taikomas 2015 m. vasario 23 d. EIVT sprendimas nuo 2015 m. sausio 1 d. nuo 15 % iki 10 % sumažinti gyvenimo sąlygų išmoką, kurią gauna Juodkalnijoje paskirtas Europos Sąjungos personalas.
            
         
               2.
            
            
               Atmesti likusią ieškinio dalį.
            
         
               3.
            
            
               EIVT padengia bylinėjimosi išlaidas.
            
         
      (1)  OL C 145, 2016 4 25 (byla iš pradžių užregistruota Europos Sąjungos tarnautojų teisme numeriu F-6/16 ir perduota Europos Sąjungos Bendrajam Teismui 2016 m. rugsėjo 1 d.).